CELEX: C2005/229/57
Language: sl
Date: 2005-09-17 00:00:00
Title: Zadeva T -254/05: Tožba Fachvereinigung Mineralfaserindustrie e.V. Deutsche Gruppe der EURIMA — European Insulation Manfacturers Association proti Komisiji Evropskih skupnosti, vložena dne 6. julija 2005

17.9.2005   
            
            
               SL
            
            
               Uradni list Evropske unije
            
            
               C 229/26
            
         Tožba Fachvereinigung Mineralfaserindustrie e.V. Deutsche Gruppe der EURIMA — European Insulation Manfacturers Association proti Komisiji Evropskih skupnosti, vložena dne 6. julija 2005
   (Zadeva T -254/05)
   (2005/C 229/57)
   Jezik postopka: nemščina
   Fachvereinigung Mineralfaserindustrie e.V. Deutsche Gruppe der EURIMA — European Insulation Manfacturers Association, Düsseldorf (Nemčija), ki jo zastopa Schmidt-Kötters, odvetnik, je na Sodišču prve stopnje Evropskih skupnosti dne 6. julija 2005 vložila tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               razglasi za nično Odločbo Komisije z dne 11. februarja 2005 o državnih pomočeh N 260b/2004 — Nemčija — Podaljšanje programa pospeševanja uporabe izolacijskih materialov iz obnovljenih surovin (Državna pomoč N 694/2002 — Nemčija)
            
         
               —
            
            
               Komisiji naloži plačilo stroškov.
            
         Tožbeni razlogi in bistvene trditve
   Tožeča stranka izpodbija Odločbo Komisije z dne 11. februarja 2005 v zadevi C (2005) 379, ki se nanaša na državne pomoči N 260/b/2004-Nemčija. V izpodbijani odločbi je Komisija menila, da je podaljšanje programa pospeševanja uporabe izolacijskih materialov iz obnovljenih surovin (državna pomoč N 694/2002 — Nemčija) združljivo s Pogodbo ES.
   Tožeča stranka uveljavlja, da je izpodbijana odločba v nasprotju z obveznostjo obrazložitve iz člena 253 Pogodbe ES, saj ne obrazloži, zakaj naj bi ukrep imel očitne prednosti za okolje. Poleg tega tožeča stranka graja, da navedena odločba ne preizkusi trditev, ki jih je Sodišče prve stopnje navajalo v visečem postopku, ki se nanaša na prvotno odločbo.
   Nadalje tožeča stranka uveljavlja, da se izpodbijana odločba nanaša na nično prvotno odločbo, saj je ta v nasprotju z bistvenimi obličnostnimi določbami.
   Naprej tožeča stranka trdi, da odločba Komisije, ukrep naj bi bil v skladu s členom 87(3)(c) Pogodbe ES zaradi očitnih prednosti za okolje združljiv s skupnim trgom, temelji na nepopolnih ugotovitvah dejstev.
   Končno tožeča stranka graja, da izpodbijana odločba brez stvarno utemeljenega razloga postavlja v slabši položaj izolacijske materiale, ki jih je Komisija označila kot „tradicionalna“, še posebej mineralne izolacijske materiale, vendar tudi izolacijske materiale iz obnovljenih surovin, ki ne razpolagajo z znakom kakovosti natureplus. Po mnenju tožeče stranke je odločba tako v nasprotju z načelom sorazmernosti in prepovedjo diskriminacije in s tem s temeljnimi načeli prava Skupnosti.